Poštovane dame i gospodo narodni poslanici, nastavljamo rad Prve sednice Drugog redovnog zasedanja Narodne skupštine Republike Srbije u 2004. godini. Obaveštavam vas da, prema službenoj evidenciji, današnjoj sednici prisustvuje 129 narodnih poslanika. Radi utvrđivanja kvoruma za rad Narodne skupštine, molim narodne poslanika da ubace svoje identifikacione kartice u poslaničke jedinice. Konstatujem da je primenom elektronskog sistema za glasanje utvrđeno da je u sali prisutno 89 narodnih poslanika i da, prema tome, postoji kvorum za rad Narodne skupštine. Obaveštavam vas da je sprečen da prisustvuje narodni poslanik Goran Svilanović. Prelazimo na 2. tačku dnevnog reda : - PREDLOZI ODLUKA O PRIMENI IMUNITETA PREMA NARODNIM POSLANICIMA Za ovu tačku dnevnog reda primili ste: 1. Predloge odluka o primeni imuniteta prema narodnim poslanicima dr Žarku Obradoviću, Hranislavu Periću, Ljiljani Nestorović, Nataši Jovanović, Ivanu Josimovu, Aleksandru Vučiću, Branislavu Blažiću i Bogoljubu Pejčiću, koje je podneo Administrativni odbor 11. maja 2004. godine, 2. Predlog odluke o primeni imuniteta prema narodnom poslaniku Darku Glišiću, koji je podneo Administrativni odbor 15. jula 2004. godine, 3. Predlog odluke o primeni imuniteta prema narodnom poslaniku Miloradu Mirčiću, koji je podneo Administrativni odbor 18. avgusta 2004. godine, 4. Predloge odluka o primeni imuniteta prema narodnim poslanicima Miloradu Mirčiću, Nataši Mićić i Aleksandru Vučiću, koje je podneo Administrativni odbor 24. septembra 2004. godine, 5. Predlog odluke o primeni imuniteta prema narodnom poslaniku Bogoljubu Pejčiću, koji je podneo Administrativni odbor 5. oktobra 2004. godine. Primili ste obaveštenje Administrativnog odbora sa sednice, održane 5. oktobra 2004. godine, koji je zaključio da povuče iz procedure izveštaj 28 broj: 013-1219/04 od 11. maja 2004. godine, sa Predlogom odluke u delu koji se odnosi na primenu imuniteta prema Radošu Ljušiću, s obzirom da je Radoš Ljušić podneo ostavku na funkciju narodnog poslanika, koju je Narodna skupština konstatovala na sednici Šestog vanrednog zasedanja u 2004. godini, održanoj 13. jula 2004. godine. Narodni poslanici Miodrag Đidić, Ksenija Milivojević i Goran Paunović, članovi Odbora, izdvojili su mišljenje u vezi predloga za primenu imuniteta prema narodnim poslanicima protiv kojih je podneta krivična prijava po službenoj dužnosti. Podsećam vas da, prema članu 156. stav 3, a shodno članu 90. Poslovnika Narodne skupštine, ukupno vreme rasprave za poslaničke grupe iznosi pet časova, kao i da se ovo vreme raspoređuje na poslaničke grupe srazmerno broju narodnih poslanika članova poslaničke grupe. Molim poslaničke grupe, ukoliko to već nisu učinile, da odmah podnesu prijave za reč sa redosledom narodnih poslanika. Saglasno članu 156. Poslovnika Narodne skupštine, otvaram jedinstveni pretres o predlozima odluka. Da li predstavnici predlagača Tomislav Nikolić, predsednik Administrativnog odbora i Petar Cvetković, zamenik predsednika, žele reč? (Ne.) Da li narodni poslanici koji su izdvojili mišljenje žele reč? (Ne.) Da li predsednici, odnosno predstavnici poslaničkih grupa žele reč? (Ne.) Da li neko od poslanika želi reč? (Ne.) Zaključujem jedinstveni pretres o predlozima odluka. Pošto smo obavili jedinstveni pretres o predlozima odluka, Narodna skupština će u danu za glasanje odlučivati o predlozima odluka u celini. Prelazimo na 3. tačku dnevnog reda: - PREDLOG ODLUKE O DOPUNI ODLUKE O IZBORU ČLANOVA ODBORA NARODNE SKUPŠTINE REPUBLIKE SRBIJE Primili ste Predlog odluke o dopuni Odluke o izboru članova odbora Narodne skupštine Republike Srbije, koji je podnela poslanička grupa G17 plus, sa ispravkom od 5. oktobra 2004. godine. Podsećam vas da, prema članu 156. stav 3. a shodno članu 90. Poslovnika Narodne skupštine ukupno vreme rasprave za poslaničke grupe iznosi pet časova, kao i da se ovo vreme raspoređuje na poslaničke grupe srazmerno broju narodnih poslanika članova poslaničke grupe. Molim poslaničke grupe, ukoliko to već nisu učinile, da odmah podnesu prijave za reč sa redosledom narodnih poslanika. Saglasno članu 156. stav 2. Poslovnika Narodne skupštine, otvaram jedinstveni pretres o Predlogu odluke o izmenama Odluke o izboru članova odbora Narodne skupštine Republike Srbije. Da li želi reč predstavnik predlagača, narodni poslanik Goran Paunaović? (Ne.) Da li predsednici, odnosno predstavnici poslaničkih grupa žele reč? (Ne.) Da li neko od poslanika želi reč? (Ne.) Zaključujem jedinstveni pretres. Pošto smo obavili jedinstveni pretres Narodna skupština će u danu za glasanje odlučivati o Predlogu odluke u celini. S obzirom da je Narodna skupština obavila raspravu o svim tačkama dnevnog reda Prve sednice Drugog redovnog zasedanja Narodne skupštine u 2004. godini, određujem 13. oktobar 2004. godine kao dan za glasanje o svim tačkama dnevnog reda i to sa početkom u 14,45 časova.
Molim sve poslanike da uđu i da ubace kartice, kroz minut počinjemo, ako ne, daćemo pauzu. Poštovane dame i gospodo narodni poslanici, nastavljamo rad Prve sednice Drugog redovnog zasedanja Narodne skupštine Republike Srbije u 2004. godini. Molim vas da utvrdimo kvorum. Molim tehničara i stručne službe, tehnika je čudo prirode. Konstatujem da je, primenom elektronskog sistema za glasanje, utvrđeno da su u sali prisutna 132 narodna poslanika i da prema tome postoji kvorum za rad i odlučivanje Narodne skupštine. Pošto je Narodna skupština završila raspravu o svim tačkama dnevnog reda ove sednice, saglasno članu 140. Poslovnika Narodne skupštine Republike Srbije, prelazimo na odlučivanje. Prelazimo na 1. tačku dnevnog reda: – PREDLOG REZOLUCIJE O PRIDRUŽIVANjU EVROPSKOJ UNIJI Pošto je Narodna skupština obavila jedinstveni pretres o Predlogu rezolucije, prelazimo na odlučivanje o amandmanima. Na tačku 1. amandman su zajedno podneli narodni poslanici Ivica Dačić i Žarko Obradović. Stavljam na glasanje ovaj amandman. Protiv 56, nije glasalo 24, od ukupno ... Dakle, gospodin iz tehničke službe kaže da moramo još jednom da potvrdimo kvorum, pa tek onda glasanje, da bi se resetovao sistem. Oprostite, još jednom molim poslanike da utvrdimo kvorum. Sada možemo da pređemo na glasanje. Na tačku 1. amandman su zajedno podneli narodni poslanici Ivica Dačić i Žarko Obradović. Stavljam na glasanje ovaj amandman. Pošto stručna služba traži pauzu, nećemo dati pauzu, idemo na ručno prebrojavanje. Pozovite službenike. Molim stručnu službu da proba u međuvremenu da otkloni kvar. Molim narodne poslanike, hajde da se koncentrišemo, nećemo da dozvolimo da postoji ma koja vrsta sumnje ili manipulacije. Dakle, pošto je neispravan sistem, stavljam na glasanje amandman koji su zajedno podneli narodni poslanici Ivica Dačić i Žarko Obradović. Ko je za ovaj amandman? (Niko.) Ko je protiv? Molim službu da prebroji. Hvala vam. Ko je uzdržan? (Niko.) Dajte mi izveštaj. Nema potrebe za pauzom. Dakle, ovo je Skupština Srbije i radiće po zakonu, i ako služba nije u stanju da prebroji broj poslanika, od kojih su svi digli ruku, onda ćemo sledeći put preći u pojedinačno izjašnjavanje. Znači, svakako će vam ovo biti jasno i glasno, izglasano za, protiv i uzdržano. Prema tome, molim vas da uložite napor da prebrojite poslanike kada svi dignu ruku koliko ih ima. Budite ljubazni. Sačekaćemo prebrojavanje o ovom amandmanu, pa ćemo proveriti da li radi elektronski sistem. Protiv 135 poslanika, uzdržanih nije bilo. Konstatujem da Narodna skupština nije prihvatila ovaj amandman. Na tačku 2. amandman su zajedno podneli narodni poslanici Ivica Dačić i Žarko Obradović. Probaćemo da vidimo da li radi sada sistem. Dakle, stavljam na glasanje ovaj amandman. Molim narodne poslanike da pritisnu odgovarajući taster. Ne radi? Dobro, onda ćemo ponovo. Dakle, zaključujem glasanje i saopštavam. Protiv 104, nije glasalo 16, od 120 poslanika; ne, ne radi znači. Dobro, nastavićemo, molim stručnu službu da se pripremi, polako. Dakle, molim predstavnike stručne službe da uđu da bismo mogli da obavimo glasanje. Dakle, pitam - ko je za ovaj amandman? (Niko.) Ko je protiv? Zahvaljujem. Ima li uzdržanih? (Nema.) Mogu li da dobijem izveštaj? Hvala vam. Dakle, protiv 131 poslanik. Konstatujem da Narodna skupština nije prihvatila ovaj amandman. Pošto je Narodna skupština završila odlučivanje o amandmanima, pristupamo glasanju o Predlogu rezolucije u celini. Stavljam na glasanje Predlog rezolucije o pridruživanju Evropskoj uniji. Pitam, ko je za prihvatanje? Sačekajmo da stručna služba prebroji. Prebrojali ste, je li tako? Zahvaljujem. Da li je neko protiv? (Niko.) Da li ima uzdržanih? (Nema.) Dozvolite mi da vidim rezultate. Za 129 poslanika, protiv i uzdržanih nije bilo. Konstatujem da je Narodna skupština jednoglasno usvojila Predlog rezolucije o pridruživanju Evropskoj uniji. Čestitam. Prelazimo na 2. tačku dnevnog reda: – PREDLOZI ODLUKA O PRIMENI IMUNITETA PREMA NARODNIM POSLANICIMA Pošto je Narodna skupština obavila jedinstveni pretres o predlozima odluka, prelazimo na odlučivanje. Stavljam na glasanje Predlog odluke o primeni imuniteta prema narodnom poslaniku dr Žarku Obradoviću u krivičnom postupku KT br. 1170/02, pokrenutom od strane Drugog opštinskog javnog tužilaštva u Beogradu. Za 151 narodni poslanik, protiv jedan i uzdržan jedan. Konstatujem da je Narodna skupština usvojila Predlog odluke o primeni imuniteta prema narodnom poslaniku dr Žarku Obradoviću u krivičnom postupku KT br. 1170/02, pokrenutom od strane Drugog opštinskog javnog tužilaštva u Beogradu. Stavljam na glasanje Predlog odluke o primeni imuniteta prema narodnom poslaniku Hranislavu Periću u krivičnom postupku KT br. 259/02, pokrenutom do strane Opštinskog javnog tužilaštva u Prokuplju. Za 143 narodna poslanika, jedan uzdržan. Konstatujem da je Narodna skupština usvojila Predlog odluke o primeni imuniteta prema narodnom poslaniku Hranislavu Periću u krivičnom postupku KT br. 259/02, pokrenutom od strane Opštinskog javnog tužilaštva u Prokuplju. Stavljam na glasanje Predlog odluke o primeni imuniteta prema narodnom poslaniku Hranislavu Periću u krivičnom postupku KT br. 395/03, pokrenutom od strane Opštinskog javnog tužilaštva u Prokuplju. Za 145 narodnih poslanika, uzdržan jedan. Konstatujem da je Narodna skupština usvojila Predlog odluke o primeni imuniteta prema narodnom poslaniku Hranislavu Periću u krivičnom postupku KT br. 395/03, pokrenutom od strane Opštinskog javnog tužilaštva u Prokuplju. Stavljam na glasanje Predlog odluke o primeni imuniteta prema narodnom poslaniku Ljiljani Nestorović u krivičnom postupku VIII K br. 431/04, koji je pokrenut po privatnoj tužbi pred Prvim opštinskim sudom u Beogradu. Za 143 narodna poslanika, protiv jedan. Konstatujem da je Narodna skupština usvojila Predlog odluke o primeni imuniteta prema narodnom poslaniku Ljiljani Nestorović u krivičnom postupku VIII K br. 431/04, koji je pokrenut po privatnoj tužbi pred Prvim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Nataši Jovanović u krivičnom postupku KT br. 1019/2002, pokrenutom od strane Prvog opštinskog javnog tužilaštva u Beogradu. Za 141 narodni poslanik, uzdržan jedan. Konstatujem da je Narodna skupština usvojila Predlog odluke o primeni imuniteta prema narodnom poslaniku Nataši Jovanović u krivičnom postupku KT br. 1019/2002, pokrenutom od strane Prvog opštinskog javnog tužilaštva u Beogradu. Stavljam na glasanje Predlog odluke o primeni imuniteta prema narodnom poslaniku Ivanu Josimovu u krivičnom postupku K br. 4/04, koji je pokrenut po privatnoj tužbi pred Opštinskim sudom u Beloj Crkvi. Za 136 narodnih poslanika, jedan uzdržan. Konstatujem da je Narodna skupština usvojila Predlog odluke o primeni imuniteta prema narodnom poslaniku Ivanu Josimovu u krivičnom postupku K br. 4/04, koji je pokrenut po privatnoj tužbi pred Opštinskim sudom u Beloj Crkvi. Stavljam na glasanje Predlog odluke o primeni imuniteta prema narodnom poslaniku Aleksandru Vučiću u krivičnom postupku VII K br.1296/03, koji je pokrenut po privatnoj tužbi pred Četvrtim opštinskim sudom u Beogradu. Pitam poslanike, ko je za? Da li ima neko protiv? (Nema.) Da li ima uzdržanih? (Nema.) Za 141, protiv i uzdržanih nije bilo. Konstatujem da je Narodna skupština usvojila Predlog odluke o primeni imuniteta prema narodnom poslaniku Aleksandru Vučiću u krivičnom postupku VII K br.1296/03, koji je pokrenut po privatnoj tužbi pred Četvrtim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Aleksandru Vučiću u krivičnom postupku K br. 429/04, koji je pokrenut po privatnoj tužbi pred Prvim opštinskim sudom u Beogradu. Pitam poslanike, ko je za? Da li ima neko da je protiv? (Nema.) Da li ima uzdržanih? (Nema.) Za 140, protiv i uzdržanih nije bilo. Konstatujem da je Narodna skupština usvojila Predlog odluke o primeni imuniteta prema narodnom poslaniku Aleksandru Vučiću u krivičnom postupku K br.429/04, koji je pokrenut po privatnoj tužbi pred Prvim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Aleksandru Vučiću u krivičnom postupku VI K br. 683/2004, koji je pokrenut po privatnoj tužbi pred Prvim opštinskim sudom u Beogradu. Pitam poslanike, ko je za? Da li ima neko protiv? (Nema.) Da li ima uzdržanih? (Nema.) Za 137, protiv i uzdržanih nije bilo. Konstatujem da je Narodna skupština usvojila Predlog odluke o primeni imuniteta prema narodnom poslaniku Aleksandru Vučiću u krivičnom postupku VI K br. 683/2004, koji je pokrenut po privatnoj tužbi pred Prvim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Branislavu Blažiću u krivičnom postupku V K br. 1747/03, pokrenutom od strane Drugog opštinskog javnog tužilaštva u Beogradu. Pitam poslanike, ko je za? Da li ima neko protiv? (Nema.) Da li ima uzdržanih? (Nema.) Za 131, protiv i uzdržanih nije bilo. Konstatujem da je Narodna skupština usvojila Predlog odluke o primeni imuniteta prema narodnom poslaniku Branislavu Blažiću u krivičnom postupku V K br. 1747/03, pokrenutom od strane Drugog opštinskog javnog tužilaštva u Beogradu. Stavljam na glasanje Predlog odluke o primeni imuniteta prema narodnom poslaniku Bogoljubu Pejčiću u krivičnom postupku II K br. 1472/02, koji je pokrenut po privatnoj tužbi pred Prvim opštinskim sudom u Beogradu. Pitam poslanike, ko je za? Da li ima neko protiv? (Nema.) Da li ima uzdržanih? (Jedan.) Za 141, uzdržan jedan. Konstatujem da je Narodna skupština usvojila Predlog odluke o primeni imuniteta prema narodnom poslaniku Bogoljubu Pejčiću u krivičnom postupku II K br. 1472/02, koji je pokrenut po privatnoj tužbi pred Prvim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Bogoljubu Pejčiću u krivičnom postupku VIII K br. 1877/03, koji je pokrenut po privatnoj tužbi pred Prvim opštinskim sudom u Beogradu. Pitam poslanike, ko je za? Da li ima neko protiv? (Nema.) Da li ima uzdržanih? (Nema.) Za 150, protiv i uzdržanih nije bilo. Konstatujem da je Narodna skupština usvojila Predlog odluke o primeni imuniteta prema narodnom poslaniku Bogoljubu Pejčiću u krivičnom postupku VIII K br. 1877/03, koji je pokrenut po privatnoj tužbi pred Prvim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Darku Glišiću u krivičnom postupku K br. 654/04, koji je pred Opštinskim sudom u Valjevu pokrenut po privatnoj tužbi privatnog tužioca Stanka Subotića iz Beograda i privatnog tužioca Radoslava Tadića iz Uba. Pitam poslanike, ko je za? Da li ima neko protiv? (Nema.) Da li ima uzdržanih? (Jedan.) Za 140, uzdržan jedan. Konstatujem da je Narodna skupština usvojila Predlog odluke o primeni imuniteta prema narodnom poslaniku Darku Glišiću u krivičnom postupku K br. 654/04, koji je pred Opštinskim sudom u Valjevu pokrenut po privatnoj tužbi privatnog tužioca Stanka Subotića iz Beograda i privatnog tužioca Radoslava Tadića iz Uba. Stavljam na glasanje Predlog odluke o primeni imuniteta prema narodnom poslaniku Miloradu Mirčiću u krivičnom postupku Posl. br. XI K 662/04, koji je pokrenut po privatnoj tužbi pred Četvrtim opštinskim sudom u Beogradu. Pitam narodne poslanike, ko je za. Ko je protiv? (Niko.) Da li ima uzdržanih? (Nema.) Za 143, protiv i uzdržanih nije bilo. Konstatujem da je Narodna skupština usvojila Predlog odluke o primeni imuniteta prema narodnom poslaniku Miloradu Mirčiću u krivičnom postupku Posl. br. XI K 662/04, koji je pokrenut po privatnoj tužbi pred Četvrtim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Nataši Mićić u krivičnom postupku Ki br. 1596/03, koji je pokrenut pred Prvim opštinskim sudom u Beogradu. Pitam narodne poslanike, ko je za? Ko je protiv? (Jedan.) Da li ima uzdržanih? (Nema.) Za 136, jedan protiv. Konstatujem da je Narodna skupština usvojila Predlog odluke o primeni imuniteta prema narodnom poslaniku Nataši Mićić u krivičnom postupku Ki br. 1596/03, koji je pokrenut pred Prvim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Miloradu Mirčiću u krivičnom postupku Posl. br. XI K 1294/01, koji je pokrenut po privatnoj tužbi pred Opštinskim sudom u Novom Sadu. Pitam narodne poslanike, ko je za? Ko je protiv? (Jedan.) Da li ima uzdržanih? (Nema.) Za 140, protiv jedan. Konstatujem da je Narodna skupština usvojila Predlog odluke o primeni imuniteta prema narodnom poslaniku Miloradu Mirčiću u krivičnom postupku Posl. br. XI K 1294/01, koji je pokrenut po privatnoj tužbi pred Opštinskim sudom u Novom Sadu. Stavljam na glasanje Predlog odluke o primeni imuniteta prema narodnom poslaniku Aleksandru Vučiću u krivičnom postupku Posl. br. VII K 1296/03, koji je pokrenut po privatnoj tužbi pred Četvrtim opštinskim sudom u Beogradu. Pitam narodne poslanike, ko je za? Ko je protiv? (Niko.) Da li ima uzdržanih? (Nema.) Za 138, protiv i uzdržanih nije bilo. Konstatujem da je Narodna skupština usvojila Predlog odluke o primeni imuniteta prema narodnom poslaniku Aleksandru Vučiću u krivičnom postupku Posl. br. VII K 1296/03, koji je pokrenut po privatnoj tužbi pred Četvrtim opštinskim sudom u Beogradu. Stavljam na glasanje Predlog odluke o primeni imuniteta prema narodnom poslaniku Bogoljubu Pejčiću u krivičnom postupku K br. 1602/04, koji je pred Prvim opštinskim sudom u Beogradu pokrenut po privatnoj krivičnoj tužbi privatnog tužioca Mlađana Komnenića. Pitam narodne poslanike, ko je za? Ko je protiv? (Niko.) Da li ima uzdržanih? (Jedan.) Za 142, uzdržan jedan. Konstatujem da je Narodna skupština usvojila Predlog odluke o primeni imuniteta prema narodnom poslaniku Bogoljubu Pejčiću u krivičnom postupku K br. 1602/04, koji je pred Prvim opštinskim sudom u Beogradu pokrenut po privatnoj krivičnoj tužbi privatnog tužioca Mlađana Komnenića. Prelazimo na 3. tačku dnevnog reda: - PREDLOG ODLUKE O DOPUNI ODLUKE O IZBORU ČLANOVA ODBORA NARODNE SKUPŠTINE REPUBLIKE SRBIJE Pošto je Narodna skupština obavila jedinstveni pretres o Predlogu odluke, pristupamo glasanju o Predlogu odluke, u celini. Stavljam na glasanje Predlog odluke o izmenama Odluke o izboru članova odbora Narodne skupštine Republike Srbije. Pitam narodne poslanike, ko je za? Da li je neko protiv? (Ne.) Da li ima uzdržanih? (Nema.) Za 142, protiv i uzdržanih nije bilo. Konstatujem da je Narodna skupština jednoglasno prihvatila Predlog odluke o izmenama Odluke o izboru članova odbora Narodne skupštine Republike Srbije. Odlučujemo o povredama Poslovnika na koje su u toku sednice ukazali narodni poslanici. Pošto je u toku sednice ukazano na povrede Poslovnika Narodne skupštine, podsećam vas na odredbu člana 96. stav 4. Poslovnika, prema kojoj ako i posle objašnjenja predsednika Narodne skupštine narodni poslanik ostane pri tvrdnji da je Poslovnik povređen, Narodna skupština će, bez pretresa, odlučiti o tom pitanju u danu za glasanje. Saglasno navedenoj odredbi Poslovnika, prelazimo na odlučivanje. Narodni poslanik Ljubomir Kragović, na sednici 7. oktobra 2004. godine, u 12,20 časova, ukazao je na povredu člana 100. Poslovnika Narodne skupštine. Molim da Narodna skupština odluči da li je povređen navedeni član Poslovnika. Ko je za? (Niko.) Ko je protiv? Ko je bio uzdržan, molim da podigne ruku. (Niko.) Dakle, 116 poslanika je zaključilo da Poslovnik nije povređen, protiv i uzdržanih nije bilo. Kako bismo utvrdili da li je bilo onih koji nisu glasali, moramo da utvrdimo koliko je ljudi prisutno. Molim službu da prebroji koliko je poslanika prisutno, kako bismo saopštili, ne treba da dižete ruku, prebrojaće se koliko je prisutno poslanika. Prisutno je 147 narodnih poslanika. Na osnovu toga, konstatujem da 31 poslanik nije glasao. Konstatujem da je Narodna skupština odlučila da nije povređen navedeni član Poslovnika. Pošto je Narodna skupština obavila razmatranje svih tačaka dnevnog reda i odlučivanje o njima, saglasno članu 95. Poslovnika, zaključujem Prvu sednicu Drugog redovnog zasedanja Narodne skupštine Republike Srbije u 2004. godini. Hvala svim na ozbiljnosti i strpljenju da radimo svoj posao. Hvala vam. (Sednica je završena u 16,35 časova.)
REPUBLIKA SRBIJA NARODNA SKUPŠTINA STENOGRAFSKE BELEŠKE DRUGA SEDNICA DRUGOG REDOVNOG ZASEDANjA 13. oktobar 2004. godine (Prvi dan rada) (Sednica je počela u 16,35 časova. Predsedava Predrag Marković, predsednik Narodne skupštine.)
Poštovane dame i gospodo narodni poslanici, otvaram Drugu sednicu Drugog redovnog zasedanja Narodne skupštine Republike Srbije u 2004. godini. Pošto nam elektronski sistem za glasanje ne radi, određujem pauzu do 17,00 časova. [[Posle pauze – 17,35.]] Dame i gospodo narodni poslanici, radi utvrđivanja kvoruma za rad Narodne skupštine, molim narodne poslanike da ubace svoje identifikacione kartice u poslaničke jedinice. Konstatujem da je, primenom elektronskog sistema za glasanje, utvrđeno da je u sali prisutno 127 narodnih poslanika, i da, prema tome, postoji kvorum za rad Narodne skupštine. Obaveštavam vas da se javio da će odsustvovati narodni poslanik Goran Svilanović. Saglasno članu 80. stav 2. Poslovnika Narodne skupštine, obaveštavam vas da sam ovu sednicu sazvao u roku kraćem od roka utvrđenog u članu 80. stav 1. Poslovnika Narodne skupštine, zbog potrebe da Narodna skupština što pre razmotri Predlog zakona o izmenama Zakona o budžetu Republike Srbije za 2004. godinu, kao i druga akta iz predloženog dnevnog reda sednice. U sazivu ove sednice, koji vam je dostavljen, sadržan je predlog dnevnog reda sednice. Pre utvrđivanja dnevnog reda sednice, saglasno odredbama Poslovnika, potrebno je da odlučimo o predlozima za stavljanje na dnevni red akata po hitnom postupku i o predlogu za spajanje rasprave. Vlada Republike Srbije predložila je da se, po hitnom postupku, stavi na dnevni red Predlog zakona o izmenama Zakona o budžetu Republike Srbije za 2004. godinu, sa predlozima odluka o davanju saglasnosti na odluke o izmenama finansijskih planova organizacija obaveznog socijalnog osiguranja za 2004. godinu: a) Republičkog fonda za penzijsko i invalidsko osiguranje zaposlenih, b) Republičkog fonda za penzijsko i invalidsko osiguranje poljoprivrednika, v) Republičkog fonda za penzijsko i invalidsko osiguranje samostalnih delatnosti, g) Republičkog zavoda za zdravstveno osiguranje, d) Nacionalne službe za zapošljavanje, koje je Vlada Republike Srbije podnela Narodnoj skupštini 8. oktobra 2004. godine. Stavljam na glasanje ovaj predlog. Za 128, protiv jedan, nisu glasala dva, od 131 narodnog poslanika. Konstatujem da je Narodna skupština većinom glasova prihvatila ovaj predlog. Vlada Republike Srbije predložila je da se, po hitnom postupku, stavi na dnevni red Predlog zakona o davanju kontragarancije Republike Srbije Srbiji i Crnoj Gori po zajmu Evropske investicione banke za finansiranje Urgentnog projekta zdravstva, koji je podnela Narodnoj skupštini 1. oktobra 2004. godine. Stavljam na glasanje ovaj predlog. Za 128, protiv 51, nije glasalo osam, od 187 narodnih poslanika. Konstatujem da je Narodna skupština većinom glasova prihvatila ovaj predlog. Vlada Republike Srbije predložila je da se, po hitnom postupku, stavi na dnevni red Predlog zakona o davanju kontragarancije Republike Srbije Srbiji i Crnoj Gori po zajmu Evropske banke za obnovu i razvoj (EPS, Projekat II), koji je podnela Narodnoj skupštini 1. oktobra 2004. godine. Stavljam na glasanje ovaj predlog. Za 128, protiv 62, nije glasao jedan, od 191 narodnog poslanika. Konstatujem da je Narodna skupština većinom glasova prihvatila ovaj predlog. Vlada Republike Srbije predložila je da se, po hitnom postupku, stavi na dnevni red Predlog zakona o davanju kontragarancije Republike Srbije Srbiji i Crnoj Gori po zajmu Evropske banke za finansiranje Projekta obnove grada Beograda, koji je podnela Narodnoj skupštini 1. oktobra 2004. godine. Stavljam na glasanje ovaj predlog. Za 127, protiv 64, nisu glasala dva, od 193 narodna poslanika. Konstatujem da je Narodna skupština većinom glasova prihvatila ovaj predlog. Vlada Republike Srbije predložila je da se, po hitnom postupku, stavi na dnevni red Predlog zakona o davanju kontragarancije Republike Srbije Srbiji i Crnoj Gori po zajmu Evropske investicione banke za finansiranje Projekta upravljanja elektroenergetskim sistemom, koji je podnela Narodnoj skupštini 1. oktobra 2004. godine. Stavljam na glasanje ovaj predlog. Za 127, protiv 63, nije glasalo devet, od 199 narodnih poslanika. Konstatujem da je Narodna skupština većinom glasova prihvatila ovaj predlog. Vlada Republike Srbije predložila je da se, po hitnom postupku, stavi na dnevni red Predlog zakona o davanju kontragarancije Republike Srbije Srbiji i Crnoj Gori po zajmu Evropske investicione banke za finansiranje Projekta Gradskog vodovoda - Srbija, koji je podnela Narodnoj skupštini 1. oktobra 2004. godine. Stavljam na glasanje ovaj predlog. Za 126, protiv 65, nije glasalo devet, od 200 narodnih poslanika. Konstatujem da je Narodna skupština većinom glasova prihvatila ovaj predlog. Narodni poslanici Ljiljana Nestorović i Meho Omerović predložili su da se, po hitnom postupku, stavi na dnevni red Predlog odluke o obrazovanju anketnog odbora radi utvrđivanja činjenica i okolnosti na izborima za Skupštinu grada Beograda, održanim 19. septembra 2004. godine, koji su podneli Narodnoj skupštini 28. septembra 2004. godine. Stavljam na glasanje ovaj predlog. Za 184, protiv dva, nije glasalo 13, od 199 narodnih poslanika. Konstatujem da je Narodna skupština većinom glasova prihvatila ovaj predlog. Narodni poslanik Goran Paunović, na osnovu člana 86. i člana 136. Poslovnika Narodne skupštine predložio je da se obavi zajednički načelni pretres o predlozima zakona o davanju kontragarancija Republike Srbije Srbiji i Crnoj Gori za zajmove Evropske investicione banke i Evropske banke za obnovu i razvoj za Projekat obnove energetskog sektora u Srbiji, Urgentni projekat zdravstva, EPS - Projekat II, Projekat obnove Beograda, Projekat upravljanja elektroenergetskim sistemom i Projekat gradskog vodovoda - Srbija, koje je podnela Vlada Republike Srbije (2, 3, 4, 5, 6. i 7. tačka predloženog dnevnog reda). Da li narodni poslanik Goran Paunović želi reč? (Ne.) Stavljam na glasanje ovaj predlog. Za 124, protiv 65, nije glasalo devet, od 198 narodnih poslanika. Konstatujem da je Narodna skupština glasova prihvatila ovaj predlog. Pošto smo se izjasnili o svim predlozima za hitan postupak, stavljam na glasanje predlog dnevnog reda u celini. Za 129, nije glasalo 70, od 199 narodnih poslanika. Konstatujem da je Narodna skupština utvrdila dnevni red Druge sednice Drugog redovnog zasedanja Narodne skupštine Republike Srbije u 2004. godini, u celini. D n e v n i r e d: 1. Predlog zakona o izmenama Zakona o budžetu Republike Srbije za 2004. godinu, sa predlozima odluka o davanju saglasnosti na odluke o izmenama finansijskih planova organizacija obaveznog socijalnog osiguranja za 2004. godinu: a) Republičkog fonda za penzijsko i invalidsko osiguranje zaposlenih, b) Republičkog fonda za penzijsko i invalidsko osiguranje poljoprivrednika, v) Republičkog fonda za penzijsko i invalidsko osiguranje samostalnih delatnosti, g) Republičkog zavoda za zdravstveno osiguranje, d) Nacionalne službe za zapošljavanje, koje je podnela Vlada Republike Srbije, 2. Predlog zakona o davanju kontragarancije Republike Srbije Srbiji i Crnoj Gori po zajmu Evropske investicione banke za finansiranje Projekta obnove energetskog sektora u Republici Srbiji, koji je podnela Vlada Republike Srbije, 3. Predlog zakona o davanju kontragarancije Republike Srbije Srbiji i Crnoj Gori po zajmu Evropske investicione banke za finansiranje Urgentnog projekta zdravstva, koji je podnela Vlada Republike Srbije, 4. Predlog zakona o davanju kontragarancije Republike Srbije Srbiji i Crnoj Gori po zajmu Evropske banke za obnovu i razvoj (EPS, Projekat II), koji je podnela Vlada Republike Srbije, 5. Predlog zakona o davanju kontragarancije Republike Srbije Srbiji i Crnoj Gori po zajmu Evropske investicione banke za finansiranje Projekta obnove grada Beograda, koji je podnela Vlada Republike Srbije, 6. Predlog zakona o davanju kontragarancije Republike Srbije Srbiji i Crnoj Gori po zajmu Evropske investicione banke za finansiranje Projekta upravljanja elektroenergetskim sistemom, koji je podnela Vlada Republike Srbije, 7. Predlog zakona o davanju kontragarancije Republike Srbije Srbiji i Crnoj Gori po zajmu Evropske investicione banke za finansiranje Projekta gradskog vodovoda - Srbija, koji je podnela Vlada Republike Srbije, 8. Predlog zakona o slobodnom pristupu informacijama od javnog značaja, 9. Izbor člana Republičkog odbora za rešavanje o sukobu interesa sa Liste koju je podnela Srpska akademija nauka i umetnosti, 10. Predlog odluke o obrazovanju anketnog odbora radi utvrđivanja činjenica i okolnosti na izborima za Skupštinu grada Beograda, održanim 19. septembra 2004. godine. Pošto su prihvaćeni predlozi za razmatranje akata po hitnom postupku, nadležni odbori, ukoliko to već nisu učinili, podneće svoje izveštaje u toku trajanja sednice. Rad po utvrđenom dnevnom redu sednice. Prelazimo na 1. tačku dnevnog reda: - PREDLOG ZAKONA O IZMENAMA ZAKONA O BUDžETU REPUBLIKE SRBIJE ZA 2004. GODINU U okviru ove tačke razmatramo predloge odluka o davanju saglasnosti na odluke o izmenama finansijskih planova organizacija obaveznog socijalnog osiguranja za 2004. godinu: a) Republičkog fonda za penzijsko i invalidsko osiguranje zaposlenih, b) Republičkog fonda za penzijsko i invalidsko osiguranje poljoprivrednika, v) Republičkog fonda za penzijsko i invalidsko osiguranje samostalnih delatnosti, g) Republičkog zavoda za zdravstveno osiguranje, d) Nacionalne službe za zapošljavanje. Primili ste Predlog zakona i predloge odluka, koje je podnela Vlada Republike Srbije. Primili ste amandmane koje su podneli narodni poslanici Predrag Marković, Miloš Aligrudić, zajedno Arsen Đurić i Slavoljub Matić, Milorad Belić, Milovan Marković, Leila Ruždić-Trifunović, Snežana Lakićević - Stojačić, Milorad Krstin, Zoran Krasić, Ljubomir Kragović, Nataša Jovanović, Momir Marković, Nemanja Šarović, Vjerica Radeta, Milorad Mirčić, Vitomir Plužarević, Zoran Mašić i Milomir Minić. Amandmani koji budu podneti do početka načelnog pretresa biće vam uručeni u toku sednice. Primili ste izveštaje Odbora za finansije i Zakonodavnog odbora. Pre otvaranja načelnog pretresa, podsećam vas da, prema članu 90. Poslovnika Narodne skupštine, ukupno vreme rasprave u načelu za poslaničke grupe iznosi pet časova, kao i da se ovo vreme raspoređuje na poslaničke grupe srazmerno broju narodnih poslanika članova poslaničke grupe. Po Poslovniku.
Dame i gospodo narodni poslanici, pošto se radi o veoma važnoj tački dnevnog reda, najvažnijoj za Vladu, prilika za ovakvu tačku ukazuje se jednom godišnje ili kod loših vlada više puta. Prvo, primedba gospodinu predsedniku: zašto Vlada nije u klupama? Ovo je jedina tačka koja se tiče cele Vlade, predsednika Vlade. Drugo, moj predlog, s obzirom na to da smo već na isteku radnog vremena, svi smo se izjašnjavali u javnosti šta mislimo o budžetu i mislim da Vlada, izuzev ako nema tajne sporazume, još uvek nije sigurna hoće li joj Predlog zakona o budžetu proći u Skupštini. Pošto jedna poslanička grupa koja podržava Vladu, a ne učestvuje u Vladi, kaže da treba da bude ubeđena da je Predlog zakona o budžetu dobar, ministar će morati da potroši mnogo vremena da bi je ubedio. To ne može za osam minuta, gospodine predsedniče, a ne očekujem da biste se poslužili lukavstvom da govori samo ministar danas, a da mi sutra govorimo o ovoj tački dnevnog reda, a čak može da postoji mogućnost da ni ministar ne bude na sednici Narodne skupštine. Predlažem da sada prekinemo, sedam minuta pre kraja radnog vremena, ovu sednicu. To je član 81, na osnovu člana 81. i da nastavimo sutra normalno po Poslovniku. Hvala najlepše.
Zahvaljujem. Stavljam na glasanje predlog narodnog poslanika Tomislava Nikolića. Ko je za to da se prekine ovog časa rad ove sednice? Za 101, protiv 42, uzdržanih pet, nije glasalo 42, od ukupno 190 narodnih poslanika. Nastavljamo rad o ovoj tački dnevnog reda ujutru u 10,00 časova. Hvala vam. Naravno, odgovor koji sam dužan gospodinu Nikoliću. Ministar finansija, koji je jedini neophodan, ovo je rebalans, nije budžet, prisutan je i zbog toga nije pozvana s moje strane cela Vlada. Hvala vam.